open-index/open-wikipedia-markdown huggingface dataset:
הפיגוע בתחנת הרכבת נהריה

**הפיגוע בתחנת הרכבת נהריה** היה פיגוע התאבדות שביצע ערבי-ישראלי ב-9 בספטמבר 2001 בתחנת הרכבת נהריה. שלושה בני אדם נרצחו בפיגוע וכ-60 נפצעו. ארגון הטרור חמאס נטל אחריות לפיגוע.

## הפיגוע
בבוקר 9 בספטמבר 2001, פוצץ מחבל מתאבד מטען חבלה בתחנת הרכבת נהריה. המחבל, שהגיע ממרכז מסחרי סמוך, פוצץ את המטען ליד קבוצת נוסעים שיצאה מהתחנה, ונמנע מלהיכנס אליה בשל האבטחה המתוגברת במקום. המטען שהוטמן בתוך קרטון, הכיל חומר נפץ שהיה בחלקו תקני ובחלקו מאולתר, וגם חלקיקי רסס. שלושה בני אדם נרצחו בפיגוע וכ-60 נפצעו, מתוכם שבעה באורח בינוני, 18 באורח קל והיתר נפגעי חרדה.

## המחבל
המחבל זוהה כמוחמד שאקר סלאח חביישי, איש דת מוסלמי ערבי-ישראלי בן 48 מהכפר אבו סנאן שבגליל.

זה היה פיגוע ההתאבדות הראשון בתולדות הסכסוך הישראלי-פלסטיני שביצע ערבי-ישראלי. ארגון הטרור חמאס נטל אחריות לפיגוע, ובכרוז שפרסם בג'נין נכתב כי "הפיגוע בנהריה מוכיח שלחמאס יכולת לפגוע בעומק ישראל למרות הסגרים והכתרים".

בתגובה לזיהויו של המחבל כערבי-ישראלי, גינו חברי הכנסת הערביים את הפיגוע, וקראו לא להאשים את כל המגזר הערבי בשל היותו של המחבל "עשב שוטה בודד".

## לאחר הפיגוע
באותו יום התרחשו שני פיגועים נוספים. האחד, פיגוע התאבדות נוסף בצומת בית ליד באמצעות מכונית תופת בו נפצעו 12 בני אדם. השני, פיגוע ירי על מיניבוס בכביש הבקעה בו נרצחו שני בני אדם ונפצעו שלושה.

בתגובה לפיגועים תקפו מסוקי חיל האוויר שורת מטרות של הפת"ח באזור רמאללה ויריחו.

## קישורים חיצוניים
* 

## הערות שוליים

תחנת הרכבת נהריה
קטגוריה:רכבת ישראל
תחנת הרכבת נהריה
תחנת הרכבת נהריה
תחנת הרכבת נהריה
נהריה, ישראל
תחנת הרכבת נהריה
קטגוריה:נהריה: היסטוריה
קטגוריה:טרור ערבי בישראל
קטגוריה:נהריה: פיגועים
נבחרת קטר בכדורגל נשים

**נבחרת קטר בכדורגל נשים** היא נבחרת כדורגל הנשים הלאומית של קטר. הנבחרת נוסדה ב-2010.

## כל גביעי העולם
* 1991 עד 2023 - לא נכנסה

## כל גביעי אסיה
* 1975 עד 2026 - לא נכנסה

קטר
קטגוריה:נבחרות קטר
קטגוריה:קטר: כדורגל
שרון פרנס

**שרון פרנס** (נולד ב-31 ביולי 1973) הוא שחקן, דוגמן ואיש עסקים ישראלי.

## ביוגרפיה
שרון פרנס נולד בעיר הרצליה. התייתם מאביו כשהיה בן 4. לפרנס אח בשם רביד ואחות חורגת מאביו המאמץ יחיאל, עמו התחתנה אמו דליה כ-4 שנים לאחר פטירתו של אביו הביולוגי. במשך 13 שנים, בשנים 1975–1988, התגורר פרנס בניו יורק.

הוא סיים שלוש שנות לימוד בסטודיו למשחק ניסן נתיב. בשנת 1997 התחיל בקריירת משחק ושיחק בסדרות שונות. בשנת 2004 הופיע במופע משותף עם שרי ועוזי פוקס. מיוצג בסוכנות "יולי".

בעבר פרנס השתתף בקטלוג של ״עמינח״ לצידה של איה קרמרמן,והצטלם גם בקטלוג לחליפות צלילה.

פרנס למד מינהל עסקים במכללת המרכז הבינתחומי הרצליה. החל משנת 2005 הוא מכהן כמנכ”ל בעסק המשפחתי של הוריו, "אלנפר - סחר ייבוא ושיווק".

פרנס הוא אחיינה של השחקנית והזמרת דליה לביא.

## סדרות וסרטים בהן שיחק
* נדב: "מחכים לאוטובוס", 2012
* דורון: "אולי הפעם", 2007
* כתב: "הנפילים", 2007
* "הנסיכה", 2006
* דייוויד מרגוליס: "אהבה מעבר לפינה", 2005
* יגאל: "מיכאלה", 2004
* מדריך חדר כושר: "הוא והיא", 2002
* מנחה: ״שותפים״, 2001
* נתי: "לגעת באושר", 2001
* שרון: "כחול עמוק", 1997

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:בוגרי הסטודיו למשחק ניסן נתיב
קטגוריה:בוגרי המרכז הבינתחומי הרצליה
קטגוריה:זמרים ישראלים
קטגוריה:ישראלים שנולדו ב-1973
ריצת 60 מטר

**ריצת 60 מטר** היא מקצוע באתלטיקה. הריצה הייתה חלק מהתחרויות באולימפיאדת פריז (1900) ואולימפיאדת סנט לואיס (1904), אך לאחר מכן הוצאה מהמשחקים האולימפיים. כיום, תחרויות אלה מתקיימות רק כחלק מתחרויות האתלטיקה באולם.

## שיא עולם
שיאים בריצת 60 מטר מוכרים רק כשהם נקבעים באולם. שיאים בריצת 60 מטר באצטדיון לא נחשבים לשיא, אלא לתוצאה הטובה ביותר.
### נשים
* **[[אירינה פריבלובה]]** (), מחזיקה בשיא לנשים - 6.92 שניות.
### גברים
* **[[כריסטיאן קולמן]]** (), מחזיק בשיא לגברים - 6.34 שניות.

## שיא ישראל
### נשים
* **[[דיאנה ויסמן]]**, מחזיקה בשיא הישראלי 7.20  שניות. השיא נקבע ב-18 במרץ 2022

### גברים
* **[[אלכסנדר פורחומובסקי]]**, מחזיק בשיא הישראלי - 6.68 שניות. השיא נקבע בסמרה ב-21 בפברואר 1999.

## התוצאות הטובות בכל הזמנים
נכון ל-17 בפברואר 2024
### נשים

### גברים

## טבלת המדליות באליפויות עולם
### נשים

### גברים

## קישורים חיצוניים

קטגוריה:אתלטיקה: ריצות קצרות
קטגוריה:ספורט אולימפי לשעבר
משה הכהן ממגנצא

רבי **משה הכהן ממגנצא** (או **רבי משה הכהן אשכנזי** או **רמ"ה**), היה בן תקופת בעלי התוספות ולמד בישיבת רבינו תם. היה אחד מרבותיהם של הרב אלעזר מוורמס והרב ברוך ממגנצא. הרב אפרים מרגנשבורג כינהו ה"ארי שבחבורה".

## קורות חייו
נולד לשלמה הכהן בסביבות ד'תתפ"ה. נסע לצרפת ללמוד בישיבתו של רבינו תם, לאחר מכן חזר למגנצא וכיהן כרב. נמנה עם החותמים על תקנות מגנצא בשנת ד'תתק"פ. בניו היו הרב יהודה הכהן מפרידברג (רבו של מהר"ם מרוטנבורג), והרב שלמה.

## תלמידיו
בין תלמידיו נמנים רבי אלעזר מוורמס, רבי ברוך ממגנצא, הראבי"ה, ורבי שמחה משפיירא.

## דעותיו בהלכה וחיבוריו
בדיני הכשרת בשר סבר רב משה כי חובה למלוח בני מעיים בגלל מיעוט הדם שיש בהן, זאת בניגוד לדעה הרווחת שאף בני מעיים שלא הומלחו מותרים באכילה. כמו כן התיר לכהן להיכנס עם המת לספינה. דעותיו בהלכה מובאות בתוספות.

חיבר ספר דינים. ייתכן גם שחיבר תוספות על מסכת יבמות, ועל מסכת פסחים.

## לקריאה נוספת
* **שמות חכמים**, ר' אברהם מ. וויס, סימן מז
*אפרים א. אורבך, **בעלי התוספות: תולדותיהם • חיבוריהם • שיטתם**, ירושלים: מוסד ביאליק, מהדורה רביעית מורחבת תש"מ, עמ' 184–186

## הערות שוליים

קטגוריה:ראשוני אשכנז
קטגוריה:מגנצא: רבנים
קטגוריה:תלמידי רבנו תם
קטגוריה:יהודי אשכנז במאה ה-12
ברברה פייר

**ברברה פייר** (באנגלית: **Barbara Pierre**, נולדה ב-28 באפריל 1987) היא אתלטית מהאיטי, המתחרה כיום עבור ארצות הברית. פייר היא אלופת העולם באולם (פורטלנד 2016) בריצת 60 מטר.

## ביוגרפיה
פייר נולדה בפורט-או-פרנס, האיטי. כיום, היא מתגוררת בנייטדייל, צפון קרוליינה.

### 2008
פייר ייצגה את האיטי באולימפיאדת בייג'ינג (2008) בריצת 100 מטר וסיימה במקום 31 בתוצאה של 11.56 שניות. בשלב המוקדמות היא קבעה תוצאה של 11.52 שניות.

### 2011
פייר מתחרה עבור ארצות הברית מ-24 במרץ 2011. במשחקים הפאן-אמריקאיים שנערכו בגוודלחרה, מקסיקו בשנת 2011 היא זכתה בשתי מדליות כסף, בריצת 100 מטר בתוצאה של 11.25 שניות ובריצת שליחות 4X100 מטר בתוצאה של 43.10 שניות.

### 2012
באליפות העולם באתלטיקה באולם שנערכה באיסטנבול, טורקיה בשנת 2012 סיימה פייר במקום רביעי בריצת 60 מטר. 

במבחנים האמריקאיים לאולימפיאדת לונדון (2012) שנערכו ביוג'ין, אורגון בסוף יוני סיימה פייר במקום 14 בריצת 100 מטר בתוצאה של 11.34 שניות ולא נכללה במשלחת האמריקאית למשחקים האולימפיים.

### 2013
#### אלופת ארצות הברית באולם
באליפות ארצות הברית באתלטיקה באולם שנערכה בשנת 2013 זכתה פייר במדליית זהב בריצת 60 מטר בתוצאה של 7.08 שניות.

#### רביעית בעולם
בתחרות שנערכה בדה מוין, איווה ב-21 ביוני קבעה פייר בריצת 100 מטר שיא אישי חדש של 10.85 שניות. חודש לאחר מכן, בתחרות שנערכה באצטדיון האולימפי, של לונדון, בריטניה ב-27 ביולי, היא השוותה את שיאה האישי בריצת 100 מטר ובסוף השנה היא דורגה רביעית בעולם בשנה זו.

### 2014
באליפות ארצות הברית בשנת 2014 זכתה פייר במדליית כסף בריצת 100 מטר בתוצאה של 11.27 שניות, אחרי טיאנה ברטולטה (11.15 שניות) ולפני לקישה לוסון (11.30 שניות).

### 2015
במשחקים הפאן אמריקאיים שנערכו בטורונטו, קנדה בשנת 2015 זכתה פייר בשתי מדליות, זהב וארד. מדליית זהב, בריצת שליחות 4x100 מטר בתוצאה של 42.58 שניות, לפני ג'מייקה (42.68 שניות) וקנדה (43.00 שניות). מדליית ארד, בריצת 100 מטר בתוצאה של 11.01 שניות, אחרי שרון סימפסון מג'מייקה (10.95 שניות) ואנחלה טנוריו מאקוודור (10.99 שניות). בשלב המוקדמות היא קבעה שיא משחקים חדש של 10.92 שניות.

### 2016
#### אלופת עולם באולם
באליפות ארצות הברית באולם שהתקיימה במרץ 2016 בפורטלנד קבעה בריצת 60 מטר שיא אישי חדש של 7.00 שניות, מאית השנייה איטי משיא ארצות הברית הוותיק בן ה-23 שנים של גייל דיברס. שבועיים לאחר מכן, באליפות העולם באולם שנערכה באותו האולם זכתה במדליית זהב בריצת 60 מטר של 7.02 שניות, לפני דפנה סחיפרס מהולנד (7.04 שניות) ואליין תומפסון מג'מייקה (7.06 שניות).

במבחנים האמריקאיים לקראת אולימפיאדת ריו דה ז'ניירו (2016) סיימה פייר במקום שביעי בריצת 100 מטר בתוצאה של 11.10 שניות ולא נכללה במשלחת האמריקאית למשחקים האולימפיים.

## שיאים אישים
### אצטדיון
* ריצת 100 מטר: 10.85 שניות (2013)
* ריצת 200 מטר: 23.23 שניות (2010)

### אולם
* ריצת 60 מטר: 7.00 שניות (2016)

## שיאים לאומיים בהאיטי
### אצטדיון
* ריצת 100 מטר: 11.18 שניות (2009), **שיא האיטי**

### אולם
* ריצת 60 מטר: 7.18 שניות (2010), **שיא האיטי**

## קישורים חיצוניים

## הערות שוליים

קטגוריה:מהגרות לארצות הברית
קטגוריה:מהגרים לארצות הברית
קטגוריה:אצניות אמריקאיות
קטגוריה:אלופות עולם באתלטיקה
קטגוריה:ספורטאים האיטים
קטגוריה:אתלטיות באולימפיאדת בייג'ינג (2008)
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
קטגוריה:האיטים שנולדו ב-1987
קטגוריה:האיטיות שנולדו ב-1987
נוסבאום וגולדשטיין

**נוסבאום וגולדשטיין** היא תוכנית מבחני מציאות וניסויים חברתיים של שי גולדשטיין ואבי נוסבאום. התוכנית החלה את שידורה תחת השם "פרצופה של המדינה" בערוץ עשר ב-5 בספטמבר 2016. לאחר 2 פרקים ירדה מהאוויר ואחרי כמה חודשים עלתה תחת שם חדש "נוסבאום וגולדשטיין".

## עלילה
התוכנית מעמידה את הישראלים במבחן (בלי ידיעתם שהם נבחנים) על הנושאים המדוברים בארץ, למשל: דו-קיום, גזענות, חלקות ועוד. בכל פרק מבחנים אחרים שיראו את פרצופה האמיתית של המדינה.

## סקירת הסדרה

## שידור פרקים
### עונה 1

### עונה 2

## קישורים חיצוניים
*פרצופה של המדינה באתר 10TV
* 
* 
* 
* 

קטגוריה:תוכניות טלוויזיה ישראליות
קטגוריה:תוכניות מתיחות ישראליות
קטגוריה:תוכניות טלוויזיה ישראליות שעלו לשידור בשנת 2016
קטגוריה:ערוץ עשר: תוכניות וסדרות
ואפינגאס

[200px|ממוזער|כתב יד מ[המאה ה-12 המציג את אבות משפחת ואפינגאס. כתב היד, אשר כנראה התבסס על כתבי יד קדומים יותר, מנסה לקשור למשפחה מוצא מיתי. בעוד השמות הראשונים מציגים מלכים שונים מואפינגאס, אחרי  והה מופיעים שמות עלומים שונים. בתחתית הכתב, מופיעים השמות "קיסר" (Caser Wodning), העשוי לרמוז ליוליוס קיסר, ואף השם "ווֹדֵן" (Woden Frealafing) - שמו האנגלי של האל הנורדי אודין.]]
**ואפינגאס** (באנגלית עתיקה: **Wuffingas** או **Uffingas** או **Wuffings**) הייתה שושלת מלוכה אשר שלטה בממלכת מזרח אנגליה במשך כמאתיים שנה, בין אמצע המאה ה-6 לאמצע המאה ה-8. בשנים אלו מלכו מטעם השושלת שלושה עשר מלכים, אשר מהווים את רובם ככולם של מלכי מזרח אנגליה באותה התקופה.

## אילן יוחסין

## ראו גם
* מלכי מזרח אנגליה
* ממלכת מזרח אנגליה

## לקריאה נוספת

* Newton, Sam (1993). *[https://books.google.co.il/books?id=5a_WO4rcTBkC&printsec=frontcover&dq=The+Origins+of+Beowulf:+And+the+Pre-Viking+Kingdom+of+East+Anglia+By+Sam+Newton&redir_esc=y&hl=iw#v=onepage&q=The%20Origins%20of%20Beowulf%3A%20And%20the%20Pre-Viking%20Kingdom%20of%20East%20Anglia%20By%20Sam%20Newton&f=false The Origins of Beowulf and the Pre-Viking Kingdom of East Anglia]*. Woodbridge: Boydell and Brewer. .
* Palgrave, Francis (1832). *[https://books.google.co.il/books?id=UyMpWB28lCwC&pg=RA1-PR298&redir_esc=y#v=onepage&q&f=false The Rise and Rrogress of the English Commonwealth: Anglo-Saxon period. Containing the Anglo-Saxon policy, and the institutions arising out of laws and usages which prevailed before the Conquest]*. J. Murray. Retrieved 29 November 2012.
* Yorke, Barbara (2002). *Kings and Kingdoms of Early Anglo-Saxon England*. London and New York: Routledge. .


## קישורים חיצוניים

## הערות שוליים

*
ואפינגאס
עיוורון הנהרות

**עיוורון הנהרות** או **אונקוצרקיאזיס** (**onchocerciasis**) היא מחלה הנגרמת על ידי תולעים טפיליות מסוג אונכוסרקה  ועשויות להוביל לעיוורון. התולעים חודרות דרך העור ומתיישבות מאחורי העיניים. התולעים מועברות על ידי עקיצה של ישחור. התסמינים כוללים גירוד חמור, בליטות מתחת לעור ועיוורון. זוהי הסיבה השנייה בשכיחותה לעיוורון כתוצאה מזיהום, לאחר טרכומה.

כ- 15.5 מיליון בני אדם נגועים בעיוורון הנהרות. בערך 0.8 מיליון סובלים אובדן ראייה חלקי מהזיהום. מרבית הזיהומים מתרחשים באפריקה שמדרום לסהרה, אם כי דווחו מקרים גם בתימן ובאזורים מבודדים של מרכז ודרום אמריקה.
## תסמינים
החולים במחלה סובלים מעקצוץ מתמיד המעורר גירוד, איבוד פיגמנטציה של העור והתדרדרות של הראייה. רוב התסמינים נגרמים על ידי המיקרופילריה, במיוחד אלו שמתו.

## תפוצה
המחלה הייתה נפוצה בעיקר בקרבת נהרות במערב אפריקה. 

בשנת 1974 הושקה יוזמה בינלאומית למיגור המחלה על ידי ריסוס הנהרות כדי להרוג את הזבובים מפיצי המחלה. אולם המחלה שבה והתרבתה ככל הנראה על ידי זבובים שהגיעו ממרחקים. עיוורון הנהרות הוגדר על ידי ארגון הבריאות העולמי כאחת מתוך 17 מחלות טרופיות מוזנחות שיש למגר מהעולם. 

חברת מרק תרמה תרופות וקבוצה של תורמים גדולים השקיעו מאות מיליוני דולרים במיגור הזבובים שהפיצו את המחלה.

## תרופות
עד שנת 1988 המחלה הייתה חשוכת מרפא. נעשו ניסיונות לטפל במחלה בסוראמין. בתחילת שנות ה-70 נעשו ניסיונות לפתח תרופה למחלה בישראל. במפעל ד"ר פישר פותחה תרופה בשם אונקוזן לטיפול במחלה. שני רופאי עיניים ישראליים פיתחו תרופה בשם הטראזאן.

ויליאם קמפבל פיתח את התרופה אברמצטין , שתוקפת את התולעים הטפיליות הגורמות למחלה. התרופה אינה מחסלת את התולעים הבוגרות, אך היא מונעת מהן להתרבות. 

כן נעשה שימוש בדוקסיציקלין התוקף את חיידקי הוולבכיה הטפילים בתולעים הגורמים למחלה.

## קישורים חיצוניים

* 

## הערות שוליים

קטגוריה:מחלות תולעים
קטגוריה:מחלות עיניים
קטגוריה:מחלות טרופיות מוזנחות
דוד טברסקי (סקווירא)

רבי **דָּוִד טְבֶרְסְקִי** (כונה גם: **ר' דוד'ל**; י"ד בניסן תר"ח, 1848 – ט"ו בכסלו תר"פ, 1920). היה אדמו"ר חסידי, בדור השני בשושלת סקווירא.

## ביוגרפיה
נולד לרבי יצחק טברסקי מסקווירא ולחנה סימא בת רבי צבי מסקווירא. היה חתנו של רבי שלמה מסאווראן ובזיווג שני חתנו של רב אליקים געץ מאוסטרהא.

לאחר פטירת אביו, מילא יחד עם אחיו הגדולים רבי אברהם יהושע העשיל ורבי ישראל. לאחר פטירת רבי אברהם יהושע העשיל בג' בכסלו תרמ"ז (1887) מינו החסידים את בנו רבי משה דן לממלא מקומו, ואילו רבי דוד פתח חצר עצמאית בסקווירא. היה נערץ על כל חוגי החסידים ורוב חסידי סקווירא באירופה נסעו אליו.

כאביו המשיך במסורת השתיקה של אביו ומיוחסת לו האמירה: "צריכים לשתוק... ולשתוק... ולשתוק... ואם מתייגעים מרוב שתיקה – עושים אתנחתא מתוך שתיקה וממשיכים להחריש".

בשנת תרע"ט בעקבות המהפכה הבולשביקית עזב רבי דוד את סקווירא לקייב, שם נפטר עקב המגפות שהשתוללו בעיר בט"ו בכסליו ה'תר"פ.

אגרותיו הופיעו בקובץ "אגרות קודש" (ניו יורק תשס"ה, 2006).

## צאצאיו
שבעת בניו של רבי דוד שימשו כאדמו"רים, המפורסם שבהם הוא בנו הצעיר רבי יעקב יוסף שניצל ממלחמת העולם השנייה והקים מחדש את החסידות בארצות הברית.
* בתו פייגא, הייתה ארוסת רבי ישראל מקרלין, אך נפטרה קודם הנישואין.
* רבי מרדכי, חתן דודו רבי אברהם יהושע העשיל מסקווירא. בנו רבי יצחק, כיהן כאדמו"ר מסקווירה בארצות הברית מתרפ"ג.
* רבי משה, נישא לשיינדל בת רבי יעקב אריה מטריסק.
* רבי אהרן, חתן רבי יצחק מבוהוש.
*רבי שלמה, חתן רבי אריה לייב ממגרוב, מילא את מקום אביו בסקווירא, נפטר בז' באדר א' תרפ"א (1921).
* רבי מנחם נחום, חתן רבי יוסף מאיר ממחנובקא, ובזיווג שני רבי פנחס ספרד מקוניב, נפטר בי"ט בסיוון תש"ו (1946).
* רבי יצחק, חתן רבי שמואל שלמה מצ'רנוביל, נרצח בשואה בטרנסניסטריה.
* רבי יעקב יוסף, חתן רבי פנחס טברסקי מאוסטילה, הקים מחדש את החסידות בארצות הברית לאחר השואה.

## קישורים חיצוניים
* 

## הערות שוליים

קטגוריה:אדמו"רי סקווירא
קטגוריה:רבנים אוקראינים
קטגוריה:ילידי 1848
קטגוריה:נפטרים ב-1920
הומוגניות והטרוגניות

הומוגניות והטרוגניות הם מונחים הפכיים: **הומוגניות** מציין כי האובייקט או המערכת מורכבים מרכיבים אחידים הדומים במאפייניהם. **הטרוגניות** מציין כי האובייקט או המערכת מורכבים ממכלול מרכיבים, השונים במאפייניהם.

הומוגניות והטרוגניות מיושמים בשימוש נרחב בתחומים רבים במדעים דוגמת כימיה, גנטיקה, מתמטיקה, וסוציולוגיה וגם בתחומים נוספים דוגמת אדריכלות, מוזיקה וקולינריה.

## אטימולוגיה
**הומו** (ביוונית עתיקה: ὅμο) - קידומת שבאה לציין "שווה" או "אחיד" אותו-דבר (דוגמאות: הומוסקסואל הומונימיה) לעומת **הטרו** שהוא "שונה" לא אחיד (דוגמאות: הטרוסקסואל הטרוכרומיה).
## היבטים סטטיסטיים
בסטטיסטיקה השונות היא המדד להערכה ולניתוח של הטרוגניות.
בניסוח סטטיסטי, כאשר מדובר על "היגד הטרוגני", הכוונה היא שמדד הפיזור או סטיית התקן שלו הם גבוהים.
הומוגניות (סטטיסטיקה) הוא מצב שבו לכל חלק מאוסף של נתונים יש אותם מאפיינים סטטיסטיים כמו לאוסף המלא.
## הטרוגניות והומוגניות אנושית
במדעי החברה ההטרוגניות וההומוגניות באות לידי ביטוי בהבדלים בין אישיים ובקולקטיביזם.
הבדלים וחיבורים אלו נוצרים בעקבות השפעה משולבת של תורשה וסביבה.

קיימת גם הטרוגניות בין קבוצות חברתיות שונות והיא באה לידי ביטוי בין היתר בהבדלים בין-תרבותיים.

## ראו גם
* תמיסה
* פונקציה
* שונות משותפת
* הומוגניות (פיזיקה)
* הומוגניות (מתמטיקה)
* הומוגניות (אסטרונומיה)
* הומוגניות (כימיה)
* המגון

קטגוריה:פילוסופיה של המדע
תריסנאים

**תריסנאים** (שם מדעי: **Rajiformes**) היא סדרה בעל-סדרה בטאים שהם דגי סחוס שטוחים.

## מאפיינים
בני הסדרה הם יצורים ימיים הקרובים לכרישים אך גופם שטוח והם בעלי פתחי נשימה ממעל לגופם. הם מוסווים על קרקעית המים כדי לחמוק מטורפים ומטרף אפשרי, כמו סרטנים ודגים קטנים. לדגים אלה אין עצמות גרמיות, למעט בשיניהם. במקומן ישנן עצמות עשויות סחוס.

לבני סדרה זו "אף" מוארך יותר משאר הבטאים, כנפיהם מחודדות יותר בצורתן והם חיים בעומקים משתנים.

## משפחות
בסדרה זו ארבע משפחות:

* תריסניתיים (Rajidae)
* אנקנתובטיים (Anacanthobatidae)
* ארינכובטיים (Arhynchobatidae)
* גורגסיליים (Gurgesiellidae)
* Rhombodontidae - נכחדה. בה הרומבודוס

בעבר כל המשפחות היו חלק ממשפחת התריסניתיים.

## גלריה

Spinose skate ( Breviraja spinosa ).jpg
Amblyraja badia.jpg
Expl6380 (9737323118).jpg


## קישורים חיצוניים

*
קטגוריה:בעלי חיים שתוארו ב-1940
קטגוריה:טקסונים שתוארו בידי לב ברג
תריסניתיים

ממוזער|Leucoraja naevus
**תריסניתיים** (שם מדעי: Rajidae) היא משפחה בסדרה תריסנאים.

בני משפחה זו הם דגים שטוחים החיים בסמוך לקרקעית הים. הם בעלי סנפירי חזה מעוגלים ובעלי חוטם צר.

הגדולה בבני המשפחה היא תריסנית כחולה שאורכה עד 5.85 מטרים ושוקלת עד 113 קילוגרמים.

## הסוגים במשפחה

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי הנרי מארי דוקרוטאי דה בלנוויל
הקשת ההלנית

ממוזער|הקשת ההלנית
**הקשת ההלנית** (באנגלית: **Hellenic arc**) היא מבנה טקטוני מקושת במזרח הים התיכון, באזור יוון והים האגאי. הקשת כוללת שקע אוקייני הקרוי "השקע ההלני" בצידו החיצוני, שתי קשתות איים: החיצונית שאינה געשית והפנימית שהיא קשת געשית, וים שולי - הים האגאי - בחלק הפנימי.

הקשת נוצרה כתוצאה מתנועת הלוח האפריקאי צפונה, היוצרת בים התיכון אזורי הפחתה רבים בהם נוחת הלוח האפריקאי מתחת ללוח האירואסייתי. באזור יוון הלוח האפריקאי נוחת אל מתחת ללוח האגאי.

הקשת ההלנית נמשכת מהאיים היוניים במערב ועד מזרחית לאי רודוס, שם נפגשת הקשת עם הקשת הקפריסאית.

תהום קליפסו שעומקה 5,267 מטר, היא הנקודה העמוקה ביותר בים התיכון. התהום היא חלק מהשקע ההלני ונמצאת באיים היוניים, ממערב למפרץ פילוס.

## מבנה קשתות האיים
הקשת ההלנית מכילה שתי קשתות איים. הקשת החיצונית אינה געשית והיא אזור טופוגרפי מוגבה בקדמת הקשת הגעשית. בכמה אזורים מבנה זה מתרומם מעל פני המים ויוצר איים שאינם געשיים. בקשת החיצונית נמצאים האיים היוניים, כרתים ורודוס.

הקשת הפנימית נקראת הקשת הגעשית של דרום הים האגאי. זוהי קשת געשית פעילה הכוללת שורה של איים והרי געש: מתאנה, מילוס, סנטוריני, קולומבו (הר געש תת-ימי פעיל הנמצא כ-8 קילומטרים מצפון-מזרח לסנטוריני), קוס, ניסירוס ויאלי. אורכה של הקשת הוא 450 ק"מ, מהר הגעש מתאנה (הנמצא לחופי פלופונסוס) במערב ועד האי ניסירוס לחופי טורקיה במזרח.

## געשיות
תופעות געשיות בקשת ההלנית מתרחשות כאמור רק בקשת האיים הפנימית. מבין כלל האיים בקשת הגעשית, רק באיים סנטוריני, קולומבו וניסירוס נרשמה פעילות געשית במאה השנים האחרונות. בסנטוריני התרחשה במאה ה-15 לפנה"ס ההתפרצות המינואית. ההתפרצות גרמה לפיצוץ הר הגעש הקדום שהיה במקום, והביאה להיעלמותה של התרבות המינואית. ההתפרצות מוערכת כהתפרצות בעוצמה 7 במדד ההתפרצות הגעשית והיא נחשבת לאחת מההתפרצויות הגעשיות ההרסניות ביותר ב-10,000 השנים האחרונות.

## סייסמולוגיה
הקשת ההלנית היא אחד האזורים הפעילים ביותר מבחינה סייסמית במערב לוח אירואסיה. באזור נמדדו מספר רעידות אדמה בעוצמה של 7 בסולם ריכטר במאה האחרונה.

באזור הקשת אירעו לפחות שני מקרים של רעידות אדמה בעוצמה 8 ויותר. בשנת 365 אירעה רעידת אדמה המוערכת כיום בעוצמה של 8 לפחות בסולם ריכטר. מוקד הרעידה היה סמוך לכרתים. הרעידה גרמה להרס רב באזור יוון, מצרים, קפריסין וסיציליה ולהרג של אלפים. מרבית הערים בכרתים נחרבו ונמצאו עדויות לכך שהרעידה גרמה לעלייה של 9 מטרים בגובה האי. הרעידה גרמה לגל צונאמי שהכה בחופי דרום ומזרח הים התיכון והחריב את אלכסנדריה.

בשנת 1303 התרחשה בכרתים רעידה נוספת, גם זו מוערכת כיום בעוצמה של 8 בסולם ריכטר. מעריכים כי מוקד הרעידה היה באזור שבין כרתים לרודוס. הרעידה וגל הצונאמי בעקבותיה גרמו לנזק רב במזרח הים התיכון כולל הרס המגדלור באלכסנדריה.

## ראו גם
* הקשת הקפריסאית

## קישורים חיצוניים

קטגוריה:יוון: גאוגרפיה
קטגוריה:יוון: גאולוגיה
הורם מלך גזר

**הורם** היה מלך גזר הכנענית שנזכר ב: 

## מלחמתו ביהושוע בן נון
לפי המסופר בספר יהושע, לאחר כיבוש העיר לבנה, וכחלק מכיבוש ארץ כנען המתואר בספר, פנה יהושע בן נון לכבוש את לכיש. הורם מלך גזר נחלץ לעזור ללכיש במלחמתה בצבא העברים, אך אלה הביסו אותו ואת עמו ניצחון מוחץ:  למרות ניצחונו המוחץ, יהושוע אינו כובש גזר, והיא נשארת כנענית עד ימי שלמה.

הורם מלך גזר הוא המלך היחיד שהעז לתקוף את צבאו של יהושע בן נון לבדו, בלי להתארגן בברית עם מלכים נוספים (כפי שעשה אדוני-צדק מלך ירושלים, אשר פתח במלחמה עם גבעון, בעלת בריתם של העברים, רק בראש ברית שכללה ארבעה מלכים נוספים). ניתן להסביר תעוזה זו בכך שהייתה זו מתקפה נואשת של מלך אחוז חרדה, או להפך: שגזר הייתה עיר חזקה ועצמאית עם צבא מיומן, ולכן האמין הורם שכוחו יעמוד לו לנצח את יהושע.

למרות הניצחון המזהיר של יהושע ובני ישראל על הורם ואנשיו העיר גזר נזכרת כעיר כנענית גם בספר שופטים (כנראה מסורת כיבוש אחרת לפי ד״ר נילי ואזנה) ובספר מלכים, בו מוזכר כי עד ימי שלמה המלך לא נכבשה גזר עד שפרעה חותנו של שלמה (כנראה הכוונה לסיאמון) כבש אותה מן הכנענים ונתנה כמתנת חתונה לשלמה לרגל נישואיו לבת פרעה.

## ראו גם
*הוהם מלך חברון
## הערות שוליים

קטגוריה:אישים בספר יהושע
קטגוריה:כנען: אישים בתנ"ך
קטגוריה:מלכי הגויים בתנ"ך
מקדח

ממוזער|מלמעלה למטה: ספייד, שפתיים, השלוחה (בראד נקודה), מקדחים לעבודות בניין וביטים מעוקלים ממוזער|מקדח כוס, לקידוח חורים גדולים יחסית לקוטר מתפס המקדחה
ממוזער|המקדח (למעלה משמאל), מחובר למקדחה חשמלית
**מקדח** (מכונה גם: "ביט") הוא כלי חיתוך המשמש להסרת חומר כדי לקדוח חור, לרוב עגול. קיימים מקדחים במידות רבות וצורות, וניתן ליצור באמצעותם סוגים שונים של חורים בחומרים שונים. על מנת לקדוח חורים, מחברים את המקדח למקדחה אשר באמצעות תנועה סיבובית חזקה קודחת את החור.

למקדחות ניתן לחבר סוגים שונים של מקדחים. ישנם מקדחים המשמשים לקידוח בסוגי חומר שונים, מקדחי איזמל המשמשים לשבירה, מקדחי "כוס" חלולים, ששפתם דומה למסורית לקידוח חורים בקוטר גדול, ועוד.

בשנות ה-30 של המאה ה-20 התגלה בחפירות ארכאולוגיות שנערכו בבאדארי שבמצרים העליונה חפץ שנחשב על ידי חוקרים למקדח המתכת הסיבובי הקדום ביותר שזוהה ממצרים העתיקה. המקדח תוארך לסוף האלף הרביעי לפני הספירה. החוקרים סבורים כי מדובר במקדח קשת, שפעולת הסיבוב שלו בוצעה באמצעות מיתרים וקשת מעור – מקבילה עתיקה למקדחה ידנית.

## קישורים חיצוניים

## הערות שוליים

קטגוריה:כלי עבודה חשמליים
קטגוריה:עיבוד קדחים
בעלי קוץ

**בעלי קוץ** (שם מדעי: Squalomorphii) היא על-סדרה של דמויי כריש במחלקת דגי הסחוס של יצורים ימיים. בתוך על-סדרה זו 4 סדרות: מגרנאים, קוצנאים, מלאך ימיים ושש זימאים ובהם 11 משפחות קיימות.

בני על-סדרה זו פרימיטיביים יותר מבני על-סדרת כרישים גלניים (Galeomorphii) והם פחות מותאמים לשחייה באוקיינוס הפתוח ומצויים בקרבה לקרקעית הים, וכן בעלי ממדים קטנים יותר וכוללים את הקטנים שבכרישים. הם בעלי עוקצים בסנפיריהם, חסרי סנפיר גב עליון, עיניהם חסרות קרום וסנפיריהם יותר מגודלים ושטוחים, מזכירים מעט את הבטאים.

## מיון
* על-סדרה בעלי קוץ (Squalomorphii)
**סדרה מגרנאים (Pristiophoriformes)
**סדרה קוצנאים (Squaliformes)
**סדרה מלאך ימיים (Squatinidae)
**סדרה שש זימאים (Hexanchiformes)
**סדרה Synechodontiformes- נכחדה

## קישורים חיצוניים

קטגוריה:דמויי כריש
קטגוריה:על-סדרות בעלי חיים
אאוגנאודונטים

[ממוזער|[הליקופריון - בעל לסת עם קצה דמוי-קונכייה]]
ממוזער|Sarcoprion
**אֵאוּגֵנֵאוֹדוֹנְטִים** (שם מדעי: Eugeneodontida) היא סדרה של דגי סחוס נכחדים שחיו מתור הקרבון עד לתקופת יורה תחתון בטווח זמן של 260-199.9 מיליון שנה.

בני קבוצה קדומה זו מאופיינים בעיקר בלסתם התחתונה, שהתפתחה לצורות מוזרות כמו צורת קונכייה סלילית, וכן בסנפיריהם הארוכים. הם נחשבים לקרוביהם הרחוקים של הכימראים וכלולים בקבוצה כסויי זימים.

הם חיו בימים של עידן המזוזואיקון הקדום, פרק זמן שבו שרצו כרישים גדולים יותר וזוחלים ימיים בעולם. גם כרישים אלה היו טורפים ואכלו יצורים שונים, בהם דגים ודיונונים. כל קבוצה הסתגלה לטווחי חיות, התנהגות ותזונה אחרים. 

## מיון
*סדרה **אאוגנאודונטים** (Eugeneodontida) - נכחדה
***משפחה Eugeneodontidae
****סוג ללא מקור Bobbodus
****סוג Eugeneodus
****סוג Gilliodus
**על-משפחה Edestoidea
***משפחה Helicoprionidae
****סוג Agassizodus
****סוג Arpagodus
****סוג Campyloprion
****סוג הליקופריון (Helicoprion)
****סוג Hunanohelicoprion
****סוג פרהליקופריון (Parahelicoprion)
****סוג Sarcoprion
****סוג Sinohelicoprion
****סוג Toxoprion
***משפחה Edestidae
****סוג אדסטוס (Edestus)
****סוג Helicampodus
****סוג Listracanthus
****סוג Lestrodus
****סוג Metaxyacanthus
****סוג Parahelicampodus
****סוג Physonemus
****סוג Prospiraxis
****סוג Syntomodus
**על-משפחה Caseodontoidea
****סוג Campodus
****סוג Chiastodus
***משפחה Caseodontidae
****סוג Caseodus
****סוג Erikodus
****סוג Fadenia
****סוג Ornithoprion
****סוג Romerodus

## קישורים חיצוניים

קטגוריה:בעלי חיים שתוארו ב-1981
קטגוריה:טקסונים שתוארו בידי ריינר זנגרל
*
כרישים גלניים

**כרישים גלניים** (שם מדעי: Galeomorphi) היא על-סדרה של דמויי כריש במחלקת דגי הסחוס של יצורים ימיים. בתוך על-סדרה זו 4 סדרות: כרישאים, הטרודונטאים, דמויי עמלץ וזנבתנאים ו-23 משפחות. הם נחשבים לכרישים מפותחים, והחלו להתפתח בתקופת היורה.

לבני סדרות אלה אין קצים בסנפיריהם ויש להם רק 5 פתחי זימים. הם מסוגלים לשחייה יותר מבני על-סדרת בעלי קוץ (Squalomorphii).

## מיון
* על-סדרה כרישים גלניים (Galeomorphi)
** סדרת כרישאים (Carcharhiniformes)
** סדרת דמויי עמלץ (Lamniformes)
** סדרת זנבתנאים (Orectolobiformes)
** סדרת הטרודונטאים (Heterodontiformes)

## קישורים חיצוניים

קטגוריה:טקסונים שתוארו בידי לאונרד קומפגנו
קטגוריה:דמויי כריש
קטגוריה:בעלי חיים שתוארו ב-1973
קטגוריה:על-סדרות בעלי חיים
שלומית שוסטר

**שלומית שוסטר** (19 ביולי 1951, סורינאם - 15 בפברואר 2016, ירושלים) הייתה יועצת פילוסופית, דוקטור לפילוסופיה מטעם האוניברסיטה העברית, מראשוני היועצים הפילוסופיים בישראל ובעולם בכלל, מייסדת אגודת היועצים הפילוסופיים בישראל ונשיאתה.

## קורות חייה
שוסטר נולדה במושבה ההולנדית סורינאם ובשנת 1976 עלתה לישראל והחלה ללמוד פילוסופיה באוניברסיטה העברית בירושלים.

בשנת 1987 בעקבות קריאת מאמר בעיתון ניגשה להכשרה בנושא הייעוץ הפילוסופי אצל הפילוסוף ההולנדי אד הוכנדייק, מראשוני היועצים הפילוסופיים המודרניים.

בשנת 1989 פתחה בירושלים את המרכז לייעוץ פילוסופי (הראשון בישראל). המרכז נקרא "מרכז סופון", מהמילה היוונית "סופיה" שפירושה חוכמה. לפי הסברה של שוסטר, המילה "סופון" היא גם סופיה וגם צורה של פילוסופיה פרקטית, חוכמה שימושית.

זמן קצר לאחר מכן, בשנת 1990, פתחה את "הקו הפילוסופי" המגיש עזרה טלפונית ובמשך שנים סייעה טלפונית לאנשים במצוקה ללא תשלום. קו זה היה קו העזרה הראשון בעולם המבוסס על עזרה פילוסופית.

בשנת 1996 הקימה את האגודה הישראלית לייעוץ פילוסופי וניהלה את האגודה.

בשנת 2000 הוענק לה תואר דוקטור מהאוניברסיטה העברית בירושלים. בהמשך לרצונה העז לסייע לאנשים, עבודת הדוקטורט שלה, בהנחיית מרסל דיבואה ומוריס ס. פרידמן, עסקה בתולדות חייהם של פילוסופיים מרכזיים ובשאלה כיצד ניתן להיעזר בקורות חייהם כדי לסייע לאנשים בעלי מצוקות ושאלות קיומיות.

שוסטר הייתה חברה מן המניין גם באגודות בינלאומיות לייעוץ פילוסופי. היא הוזמנה להרצות והחליפה דעות עם עמיתיה בכל העולם. היא התנגדה חריפות לרעיון הענקת 'רישיון' ליועצים פילוסופיים והפיכת הייעוץ הפילוסופי לממוסד ומוכר על ידי הרשויות. לטענתה, בכך לא מאפשרים לבני אדם לחשוב באופן חופשי ופוגעים בערך היסוד של הפילוסופיה שהוא המחשבה החופשית

עד קרוב למותה, הייתה חברת מועצת המערכת של כתבי העת: כתב העת לפסיכולוגיה רדיקלית. כתב העת הבינלאומי לפילוסופיה פרקטית וכתב העת לאמנויות התרפיה בקוריאני.

שוסטר נפטרה בירושלים ב-15 בפברואר 2016 לאחר מאבק במחלה קשה.

## ספריה
* "פרקטיקה פילוסופית: אלטרנטיבה לייעוץ ולפסיכותרפיה". פורסם בשנת 1999 (באנגלית). ספר זה נחשב כאבן דרך בייעוץ הפילוסופי וכמקור ללימוד ולהכשרת יועצים פילוסופיים. הספר תורגם לשפות הולנדית, איטלקית וסינית.
* "אוטוביוגרפיית הפילוסוף: מחקר איכותי", פורסם בשנת 2003 

## קישורים חיצוניים

* ייעוץ פילוסופי, האתר המקורי של שלומית שוסטר (עדכון אחרון בשנת 2004) 
* האתר המקורי של מרכז סופון 
* ריאיון עם שלומית שוסטר בספר "בחזרה לייעוץ הפילוסופי"
* לקריאה נוספת לזכרה, "כה אמר אפלטון" מאת אביבה שאבי, מתוך "ידיעות אחרונות", "7 ימים", 3 באפריל 1992, עמוד 85
* דיאלוג עם שלומית שוסטר בספר בחזרה לייעוץ הפילוסופי
* 
* 

## הערות שוליים

קטגוריה:פילוסופיות ישראליות
קטגוריה:ישראליות שנולדו ב-1951
קטגוריה:ישראלים שנולדו ב-1951
קטגוריה:ישראליות שנפטרו ב-2016
קטגוריה:ישראלים שנפטרו ב-2016
הקורפוס הראשון (ורמאכט)

**הקורפוס הראשון** (בגרמנית: **I. Armeekorps**) היה קורפוס של הוורמאכט שלחם במלחמת העולם השנייה.

## היסטוריה
### החזית המערבית
הקורפוס הוקם בקניגסברג ב-1 באוקטובר 1934, וכמפקדו הראשון מונה ולטר פון בראוכיטש. הקורפוס לחם במסגרת המערכה בפולין כחלק מהארמייה השלישית של קבוצת ארמיות צפון. לאחר הפלישה הועבר אל הריין התחתון. במהלך המערכה על צרפת לחם הקורפוס כחלק מהארמייה הרביעית, ולאחר מכן כחלק מהארמייה ה-18 במסגרת קבוצת ארמיות B. הקורפוס השתתף בקרב על הולנד ונע אל צפון צרפת. לאחר מכן הועבר אל הארמייה הרביעית שהייתה חלק מקבוצת ארמיות A. הקורפוס השתתף בפריצת הדרך בסום, וברדיפת הכוחות של צבא צרפת אל הסן והלואר. בספטמבר 1940 כבר הוחזר חזרה לפרוסיה המזרחית. 

### החזית המזרחית
במהלך מבצע ברברוסה לחם הקורפוס כחלק מהארמייה ה-18, ולמשך זמן קצר כחלק מארמיית הפאנצר הרביעית ומהארמייה ה-16 במסגרת קבוצת ארמיות צפון. הקורפוס חצה את הממל דרך טילזיט, וכבש את טאורגה, קלם ושאולאי. לאחר מכן חדר אל לטביה כבש את באוסקה והגיע עד הדווינה. באוגוסט 1943 לחם הקורפוס בהצטיינות בקרב לדוגה השלישי. באוקטובר של אותה שנה הוא הועבר לכוחות העתודה. בפברואר 1944 הוחזר לשירות פעיל, וניצל אך בקושי מכיתור באזור פולוטסק. הקורפוס נותר חלק מהארמייה ה-18 עד סוף המלחמה. באוגוסט הקורפוס נסוג יחד עם כל קבוצת ארמיות צפון לקורלנד שבלטביה, ועד מהרה שונה שמה של קבוצת הארמיות לקבוצת ארמיות קורלנד. הקורפוס נותר בקורלנד עד שנכנע ב-8 במאי 1945.

## מפקדים
* גנרל חיל התותחנים ולטר פון בראוכיטש (1 באוקטובר 1934 - 1 באפריל 1937)
* גנרל חיל התותחנים גאורג פון קיכלר (1 באפריל 1937 - 26 באוגוסט 1939)
* גנרל חיל התותחנים ולטר פצל (26 באוגוסט 1939 - 25 באוקטובר 1939)
* גנרל חיל הרגלים קונו-הנס פון בות (25 באוקטובר 1939 - 1 באפריל 1943)
* גנרל חיל הרגלים אוטו והלר (1 באפריל 1943 - 14 באוגוסט 1943)
* גנרל חיל הרגלים מרטין גראס (14 באוגוסט 1943 - 31 בדצמבר 1943)
* גנרל חיל הרגלים קרל הילפרט (31 בדצמבר 1943 - 20 בינואר 1944)
* גנרלוטננט ולטר הרטמן (20 בינואר 1944 - 30 במרץ 1944)
* גנרל חיל הרגלים קרל הילפרט (30 במרץ 1944 - 1 באוגוסט 1944)
* גנרל חיל הרגלים תאודור בוסה (1 באוגוסט 1944 - 20 בינואר 1945)
* גנרל חיל הרגלים פרידריך פאנגוהר (20 בינואר 1945 - 20 באפריל 1945)
* גנרלוטננט כריסטיאן יוסינגר (20 באפריל 1945 - 8 במאי 1945)

## סדר כוחות
### המערכה בפולין
במהלך המערכה בפולין, כלל הקורפוס את היחידות הבאות:
* דיוויזיית הפאנצר קמפף
* הדיוויזיה ה-11
* הדיוויזיה ה-61

### המערכה בצרפת
במהלך המערכה על צרפת ועל ארצות השפלה כלל הקורפוס את היחידות הבאות:
* הדיוויזיה ה-1
* הדיוויזיה ה-11
* הדיוויזיה ה-223

### מבצע ברברוסה
בתחילת מבצע ברברוסה כלל הקורפוס את היחידות הבאות:
* הדיוויזיה ה-1
* הדיוויזיה ה-11
* הדיוויזיה ה-21

## קישורים חיצוניים
* הקורפוס ה-1 באתר lexikon-der-wehrmacht 

1
ראובן ברוך

הרב **ראובן בן יהודה ברוך** (1811 טימישוארה, אז טמשוואר, בבאנאט, שבאימפריה האוסטרית – 1875 וינה) היה רב קהילת היהודים הספרדים (נקראו שם "היהודים הטורקים") בווינה, בירת אוסטריה, וסופר בשפת הלאדינו.

## קורות חיים
ראובן ברוך נולד בטמשוואר, בימינו טימישוארה, כבנו של רב העדה הספרדית בעיר. הוא למד בישיבות בליבורונו, איסטנבול ואיזמיר.

ב-1835 כיהן כרב הראשי של יהודי בלגרד וב-1840 נבחר ראובן ברוך לרב ספרדי של וינה. בעת כהונתו עודד את פעילות העיתונות בשפה היהודית-שפניולית "ג'ודזמו" או לאדינו, אותה קידם באותה תקופה שם טוב סמו.

ראובן ברוך נמנה עם המשתתפים בכתיבת הספר "נחלה לישראל" שבעריכתו של הרב ישראל משה חזן, ושפורסם בווינה בשנת 1851.
גם הוא, וגם בנו **יעקב ברוך**,פרסמו קטעי ספרות בשפה הלדינו בכתב העת "גאורטה דה אסטוריה" (גן ההיסטוריה) בווינה. ביניהם יש לציין שיר של הרב ראובן ברוך על החולי ועל המוות שפורסם אחרי מותו.
יעקב ברוך פרסם גם תרגומים ועיבודים מספרים ומאמרים בשפה הגרמנית וממקורות אחרים, למשל "המלחמה בין יוון לפרס" ו"הסוחר מוונציה"(El Merkader de Venetsyia).

ראובן ברוך נפטר בווינה בשנת 1875.

## לקריאה נוספת
* Baruch Tercatin, Lucian-Zeev Herşcovici - Prezenţe rabinice în perimetrul românesc, Hasefer, Bucureşti, 2008, p. 89 (ברוך טרקטין, לוציאן זאב הרשקוביץ - נוכחויות רבניות במרחב הרומני, הספר, 2008, ע' 89)
* Shem Tov Semo, Yosef Kalwo, and Judezmo Fiction in Nineteenth -Century Vienna" en Michael Studemund-Halévy, Christian Liebl e Ivana Vucina Simóvic, eds. Sefarad an der Donau. La lengua literatura de los sefardíes en tierras de los Habsburgo Barcelona, Tirocinio, 2013, pp. 39-106

## קישורים חיצוניים
* דוד מונסון בוניס -שם טוב סמו, יוסף קאלבו והספרות בז'ודזמו במאה התשע עשרה

קטגוריה:יהודים שמוצאם ממגורשי ספרד
קטגוריה:וינה: רבנים
קטגוריה:בלגרד: רבנים
קטגוריה:טימישוארה: יהודים
קטגוריה:ילידי 1811
מרתון דובאי

**מרתון דובאי** היא ריצת מרתון המתקיימת בדובאי אחת לשנה מאז שנת 2000.

## היסטוריה
המירוץ הראשון נערך ב-14 בינואר 2000. באפריל 2007 הכריזו המארגנים כי המתרון של שנת 2008 יהיה האירוע שבו יינתנו הפרסים הגבוהים ביותר בהיסטוריה למנצחים - 250 אלף דולר למנצח ומיליון דולר לרץ שישבור את שיא העולם. הפרסים חולקו גם לגברים וגם לנשים. היילה גבריסלאסי, הרץ האתיופי, סיים את הריצה בזמן של 2:04:53 שעות, הזמן השני בטיבו בתולדות המרתון עד אז.

המרתון של שנת 2012 היה אחד המרתונים המהירים ונרשם בו שיא כשארבעה רצים סיימו את הריצה בפחות משעתיים וחמש דקות. איילה אבשרו קבע שיא מסלול חדש -2:04:23 שעות, הזמן הרביעי בטיבו בכל הזמנים והזמן המהיר ביותר לרץ בריצת הבכורה. דינו ספיר שהגיע במקום השני (2:04:50 שעות) קבע את התוצאה השמינית בטיבה ומרקוס גנטי שסיים שלישי (2:04:54) קבע את התוצאה התשיעית בטיבה. בפעם הראשונה סיימו שלוש הרצות הראשונות את הריצה בזמן נמוך מ-2:20:00 שעות. אסלפץ' מרגיה, המנצחת במקצה הנשים, קבעה גם היא שיא מסלול - 2:19:31 שעות, הזמן השביעי בטיבו. לוסי ונגוי קאבו סיימה במקום השני שלוש מאיות אחרי המנצחת, הזמן השמיני בטיבו ומארה דיבאבה סיימה שלישית (2:19:52), הזמן ה-15 בטיבו.

המרתון של שנת 2013, שהתקיים תחת מעטה ערפל, היה גם הוא מרוץ מהיר מאוד. לסילה דסיסה ניצח בריצה בזמן של 2:04:45, מוביל חבורה של חמישה רצים שסיימו בפחות מ-2:05:00 שעות.

במרתון של 2015 קבעה שור דמיס שיא עולם לנוער, כשסיימה את הריצה בזמן של 2:20:59 שעות.

## מנצחים

## קישורים חיצוניים
* 

## הערות שוליים

דובאי
קטגוריה:דובאי
קטגוריה:תחרויות ספורט באיחוד האמירויות הערביות
מיקרופילריה

ממוזער|שמאל|טקסט=מיקרופילריה|מיקרופילריה
**מִיקְרוֹפִילָרְיָה** (Microfilaria) הוא שלב מוקדם במחזור החיים של תולעים נימיות טפילות ממשפחת Onchocercidae. 

במינים בהם יש מיקרופילריה, התולעים הבוגרות חיות ברקמת תאים או מחזור הדם של בעלי חוליות המשמשים כפונדקאי. התולעים הבוגרות משחררות את המיקרופילריה למחזור הדם של הפונדקאי. המיקרופילריה נמצצים על ידי פרוקי-רגליים מוצצי דם המשמשים כווקטור המעביר את התולעים. בתוך הווקטור, המיקרופילריה מתפתחת לפגית המועברת לפונדקאי אחר. 

הודות לממדים הזעירים שלהם, יכולים המיקרופילריה להגיע דרך נימי דם קטנים אל מתחת לעור של הפונדקאי ולהמצץ בשלמותם על ידי הווקטור. 

השיטה הרווחת לצמצום התפוצה של מחלות הנגרמות על ידי תולעים נימיות, דוגמת אלפנטיאזיס טרופית ועיוורון הנהרות, היא תקיפת המיקרופילריה בתרופות ממוקדות הניתנות מספר פעמים בשנה. הורדת רמת המיקרופילריה בדם הפונדקאי אל מתחת לסף מסוים מונעת את העברת המחלה לפונדקאים אחרים.

### תיאור של סוגים שונים
* ב-*Loa loa*, המיקרופילריה הם באורך של 250-300 מיקרון. הם נמצאים בסמיכות לעור הפונדקאי רק במהלך היום. 
* ב-*Wuchereria bancrofti*, המיקרופילריה הם באורך של 224-296 מיקרון. גרעיני תאי הגוף של המיקרופיליה מאורגנים באופן רפוי ואינם מגיעים לקצה הזנב. המיקרופילריה נמצאים במהלך היום בורידים עמוקים ובלילה בנימי הדם מתחת לעור, כשהריכוז הגבוה ביותר הוא בין השעות 10-4. 
* ב-*[[תולעת סיכה|Enterobius vermicularis]]*, המיקרופילריה הם באורך 250-200 מיקרון ורוחבם 7-5 מיקרון.
* ב-*Onchocerca volvulus*, הגורם לעיוורון הנהרות, המיקרופיליה הם באורך 300 מיקרון ורוחבם 8 מיקרון. הם יכולים לחיות עד כשנה בתוך הפונדקאי. המיקרופליה אינו מתפתח לפגית בתוך גוף האדם אלא רק בזבוב ממשפחת הישחוריים המשמש כווקטור.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ביולוגיה התפתחותית
קטגוריה:תולעים נימיות
אלפונסו השביעי, מלך לאון

[ממוזער|אלפונסו השביעי ב[אזולז'ו מאת חורחה קולאסו  באולם הראשי בתחנת הרכבת בפורטו]]
**אלפונסו השביעי** (1 במרץ 1105 - 21 באוגוסט 1157) היה מלך קסטיליה ולאון בין השנים 1126–1157.

## ביוגרפיה
אלפונסו השביעי נולד ב-1 במרץ 1105 לרמון מבורגונדיה ולאורקה, מלכת לאון, בתם של אלפונסו השישי, מלך לאון וקונסטנס מבורגונדיה. בשנת 1109 נישאה אמו לאלפונסו הראשון, מלך אראגון, וזמן קצר לאחר מכן ירשה את ממלכת לאון מאביה. אלפונסו (הראשון, בעלה) ניסה לתפוס את השליטה בלאון וקסטיליה, אך אורקה סירבה בכל תוקף. אורקה ואלפונסו רבו באכזריות, והריב הידרדר למלחמת אזרחים של ממש. על אף שאלפונסו היה לוחם טוב יותר מאויביו, צבא אראגון לא היה גדול מספיק כדי לשמור על קסטיליה ולאון בתוך ממלכת אראגון. בסופו של דבר בוטלו הנישואים על ידי האפיפיור, תחת העילה שהשניים היו קרובי משפחה רחוקים.

ב-8 במרץ 1126 מתה אורקה, מלכת לאון, ואלפונסו עלה לשלטון במקומה. בתחילה נאבק אלפונסו באלפונסו הראשון, מלך אראגון, אולם בשנת 1128 חתמו השניים על הסכם שלום, שביסס את הגבול בין שתי הממלכות. בשנת 1134 מת אלפונסו הראשון, מלך אראגון ללא יורשים, ואלפונסו, יחד עם חמיו רמון ברנגר השלישי, רוזן ברצלונה, סיפחו שטחים נרחבים מממלכת אראגון ומממלכת נווארה, אשר נלחמו לרשת את אלפונסו הראשון. בשנת 1135 הוכתר אלפונסו לקיסר ספרד בקתדרלת לאון, בניסיון לאשש את מרותו על השליטה בכל חצי האי. אולם בשנת 1139 הכריז אפונסו, דוכס פורטוגל על עצמאות ממלכת פורטוגל, ובשנת 1141 הביס את כוחותיו של אלפונסו. בשנת 1143 הכיר אלפונסו בעצמאות פורטוגל, והסכים לנישואי פרונלה, מלכת אראגון עם רמון ברנגר הרביעי, רוזן ברצלונה, ובכך להביא לשילוב רוזנות ברצלונה בממלכת אראגון.

אלפונסו לחם רבות כנגד המוסלמים בדרום ספרד, אולם לא השיג הישגים משמעותיים. כמו כן קיבל אלפונסו יהודים רבים שברחו מפני האל-מוואחידון המוסלמים.

ב-21 באוגוסט 1157 מת אלפונסו בהרי סיירה מורנה, לאחר מערכה נגד המוסלמים. לאחר מותו פוצלה ממלכתו בין בניו: סנצ'ו השלישי, מלך קסטיליה ירש את ממלכת קסטיליה וטולדו, ואילו פרננדו השני, מלך לאון ירש את ממלכת לאון וממלכת גליסיה.

## משפחתו
בשנת 1128 התחתן אלפונסו עם ברנגלה מברצלונה, בתם של רמון ברנגר השלישי, רוזן ברצלונה ודוס הראשונה, רוזנת פרובנס, ממנה נולדו לו 7 ילדים:
* סנצ'ו השלישי, מלך קסטיליה (1134–1158)
* רמון (1136)
* פרננדו השני, מלך לאון (1137–1188)
* קונסטנס מקסטיליה (1138–1160), התחתנה עם לואי השביעי, מלך צרפת
* סאנצ'ה מקסטיליה, מלכת נווארה (1139–1179), התחתנה עם סנצ'ו השישי, מלך נווארה
* גרסיה (1142–1145)
* אלפונסו (1144–1149)

בשנת 1152 התחתן אלפונסו עם רקסה מפולין, מלכת קסטיליה, בתם של ולדיסלב השני, הגולה ואגנס מבאבנברג, ממנה נולדו לו שני ילדים:
* פרננדו (1153–1157)
* סאנצ'ה מקסטיליה, מלכת אראגון (1155–1208), התחתנה עם אלפונסו השני, מלך אראגון

## אילן יוחסין

## קישורים חיצוניים

* אלפונסו השביעי, מלך לאון
* 
* 

קטגוריה:אצולה ספרדית
קטגוריה:מלכי לאון
קטגוריה:מלכי קסטיליה
קטגוריה:רקונקיסטה: אישים
קטגוריה:ילידי 1105
קטגוריה:נפטרים ב-1157
בן ציון כהן יהונתן

הרב **בן ציון חי כהן יהונתן** (1894 – ד' בכסלו ה'תשל"ב, 22 בנובמבר 1971) היה רב בג'רבה שבתוניסיה ובזווארה שבלוב, ומחבר ספרים רבים.

## ביוגרפיה
ר' (בן) **ציון כהן** נולד באי ג'רבה, שבשעתו כלולה הייתה בשטחה של לוב.

נולד בשנת 1894 לערך לאביו ר' יעקב כהן יהונתן.

כמו רבים מבני גילו התחנך אצל ר' דוד כהן יהונתן שהיה ידוע בהרבצת התורה שלו באי ג'רבה.

בשנת תר"פ (1920) לערך בהיותו בשנות העשרים לחייו נקרא לשרת בקדש כרבה הראשי של זווארה.

עם הגיעו לזווארה מצא קהילה במצב דתי מוזנח למדי, ללא מערכת חינוך מסודרת, עזובה והזנחה בכל תחומי הדת.

ר' בן ציון כהן החל מיד עם הגיעו בפעולות לתיקון המצב ובעיקר כדי לשנות את האווירה ששרתה בעיר. עד כדי כך הייתה אווירה של חולין שקשה היה להבחין בין הנוער היהודי ובין זה הערבי.

יהודי זווארה (הגברים והנשים) היו ידועים ביכולות השירור של שירי אהבה לבנות היהודיות. ר' בן ציון כהן ראה בשירים אלה טעם לפגם והוא פעל בכל מאודו כדי להחליפם בשירה בעלת תכנים מקודשים יותר.

יכולות השירה והנגינה שירש מאביו היו לו לעזר והוא חיבר והלחין שירים רבים ואף הקים מקהלת זמר מבכירי תלמידיו.

מילות שירי החולין שהיו מושרים בפי כל באירועי שמחה שונו ובמקומם חיבר הרב מילות קודש וערגה לארץ ישראל ולגאולה השלמה.

ר' בן ציון כהן היה פורה מאוד בכתיבה וזכה בחייו להדפיס ספרים רבים.

הרב כלפון משה הכהן כתב עליו: 

היה בעל דעות ציוניות וראה בהקמת המדינה כחלק גדול וחשוב בהליך הגאולה. עוד בג'רבא עמד בראש ארגון שעודד לדבר בעברית. הוא כתב עשרות שירים על אהבת ארץ ישראל. לאחר הקמת המדינה, בשנת 1953, עלה לארץ ישראל והתגורר באשקלון. תמך בחינוך בבתי ספר גם לבנות והורה לתלמידיו ומשפחתו לשלוח את בנותיהם לסמינר 'בית יעקב'.

בשנותיו האחרונות סבל ממחלה קשה והיה רוב הזמן מרותק למיטה. נפטר בשנת 1971.
ממוזער | בית כנסת "עטרת ציון" בעיר אשקלון, הקרוי על שמו של הרב
בשנת התשל"ה הוקם בעיר אשקלון בית כנסת על שמו שנקרא בשם "עטרת ציון", בית הכנסת מתופעל ומתוחזק כיום על ידי נכדיו וניניו.

## חיבוריו
* **קרן הצבי** - הכולל חידושי תורה ודברי מוסר, 1924
* **בני ציון** - פירושים על פרקי אבות, 1928
* **אומר לציון** - מעשיות מחומש בראשית, 1940
* **לספר בציון** - פירושים על הגדה של פסח, 1940
* **תהילת ציון** - פירוש על התהילים
* **מבשרת ציון** - פירוש על שיר השירים
* **קהלת ציון** - פירוש על מגילת קהלת
* **שירי ציון** - שירי הקודש ששר בלוב
* **בנות ציון** - על פרקי אבות
* **תורה מציון** - חידושי תורה
* **נר מציון** - על פרקי אבות
* **שערי ציון** - שו"ת
***יתן מציון** - על הגמרא

## קישורים חיצוניים
* ר' (בן) ציון כהן זצ"ל באתר מרכז אור שלום, 26 בינואר 2004
* הספר קרן הצבי באתר hebrewBooks
* 
* 

קטגוריה:רבנים תוניסאים
קטגוריה:רבנים לובים
קטגוריה:משוררים יהודים לובים
קטגוריה:מחברי ספרי חידושים על התורה
קטגוריה:רבנים אורתודוקסים
קטגוריה:עולים בשנות ה-1950
קטגוריה:ישראלים שנולדו ב-1894
קטגוריה:ישראלים שנפטרו ב-1971
האימפריה הרוסית במשחקים האולימפיים

**[[האימפריה הרוסית]]** השתתפה לראשונה ב**[[המשחקים האולימפיים|משחקים האולימפיים]]** באולימפיאדת פריז (1900). היא נעדרה מאולימפיאדת סנט לואיס (1904), ושבה והשתתפה באולימפיאדת לונדון (1908) ובאולימפיאדת סטוקהולם (1912), שהייתה האחרונה בה נטלה חלק. לאחר מהפכת אוקטובר ב-1917 הפכה האימפריה לחלק הארי של ברית המועצות, שבתחילה לא נטלה חלק במשחקים, והחלה לשלוח משלחת מטעמה רק באולימפיאדת הלסינקי (1952). לאחר פירוק ברית המועצות ל-15 מדינות שונות ב-1991 נפרדו גם דרכיהם של הוועדים האולימפיים שלהן ומשלחת רוסית החלה להשתתף במשחקים החל מאולימפיאדת לילהאמר (1994).

## היסטוריה
במשחקים הראשונים בהם השתתפה האימפריה הרוסית, ייצגו אותה שני רוכבים ושני סייפים. להישג הגבוה ביותר הגיע סייף החרב יוליאן מישו, שסיים במקום החמישי. באולימפיאדת לונדון (1908) היו הישגיהם של הרוסים טובים יותר. המשלחת כללה שישה ספורטאים, ושלושה מהם זכו במדליות. ניקולאי פאנין זכה במדליית זהב בהחלקה אמנותית, ושני מתאבקים זכו במדליות כסף, ניקולאי אורלוב ואלכסנדר פטרוב.

באולימפיאדת סטוקהולם (1912) זינק מספר הספורטאים ל-159. המשלחת צברה 5 מדליות, ללא מדליות זהב. נבחרת הקליעה זכתה במדליית כסף בירי מ-30 מטר באקדח צבאי, סיימה במקום הרביעי בירי מ-50 מטר ובמקום החמישי בירי מ-100 מטר במטרה נעה דמוית-אייל. הקלע הלטבי הארי בלאו זכה במדליית ארד בטראפ. המתאבק האסטוני מרטין קליין זכה במדליית כסף, ואסטוני אחר, מארט קוסיק, זכה במדליית ארד בחתירה. במדליית ארד נוספת זכה צוות שייטי ה-10 מטר, בתחרות בה השתתפו ארבעה צוותים. נבחרת הכדורגל ספגה את התבוסה הגדולה בתולדותיה, 16-0 לגרמניה.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

**בענפי החורף:**

;ביאור:

## ראו גם
* ברית המועצות במשחקים האולימפיים
* רוסיה במשחקים האולימפיים

## קישורים חיצוניים

## הערות שוליים

קטגוריה:מדינות במשחקים האולימפיים
קטגוריה:האימפריה הרוסית: ספורט
אלפונסו התשיעי, מלך לאון

**אלפונסו התשיעי, מלך לאון** (בספרדית: **Alfonso IX de León**; 15 באוגוסט 1171 - 24 בספטמבר 1230) היה מלך לאון בין השנים 1188–1230.

## ביוגרפיה
אלפונסו התשיעי נולד ב-15 באוגוסט 1171 לפרננדו השני, מלך לאון ואורקה מפורטוגל, בתם של אפונסו הראשון, מלך פורטוגל ומפאלדה מסבויה, מלכת פורטוגל.

בשנת 1188 מת אביו פרננדו השני, מלך לאון, ואלפונסו עלה לשלטון במקומו, אולם נאלץ להכיר בבכירותו של בן דודו אלפונסו השמיני, מלך קסטיליה. עקב מצבו הקשה בתחילת שלטונו, נאלץ אלפונסו לכנס בשנת 1188 את הקורטס של לאון.

בשנת 1191 התחתן אלפונסו עם תרסה מפורטוגל, אולם בשנת 1196 ביטל האפיפיור סלסטינוס השלישי את הנישואים.

בשנת 1197 פלש אלפונסו לממלכת קסטיליה, תוך שהוא מסתייע בחיילים מוסלמים, ובעקבות כך הוחרם על ידי האפיפיור. בהמשך אותה שנה התחתן אלפונסו עם ברנגלה, מלכת קסטיליה, בניסיון ליצור שלום עם אלפונסו השמיני, מלך קסטיליה, אולם בשנת 1204 ביטל האפיפיור אינוקנטיוס השלישי אף את הנישואים הללו.

במלחמותיו במוסלמים נחל אלפונסו הצלחה, וכבש את כל אקסטרמדורה (כולל הערים קסרס ובדחוס). בשנת 1212 ייסד אלפונסו את אוניברסיטת סלמנקה.

ב-24 בספטמבר 1230 מת אלפונסו התשיעי בסריאה, ובנו פרננדו השלישי, מלך קסטיליה עלה לשלטון במקומו, ובכך איחד את ממלכת קסטיליה עם ממלכת לאון.

## משפחתו
בשנת 1191 התחתן אלפונסו עם תרזה מפורטוגל, מלכת לאון, בתם של סנשו הראשון, מלך פורטוגל ודולסה מאראגון, ממנה נולדו לו 3 ילדים:
* סאנצ'ה, נסיכת הכתר של לאון (1191–1243)
* פרננדו (1192–1214)
* דולסה (1193–1248)

בשנת 1197 התחתן אלפונסו עם ברנגלה, מלכת קסטיליה, בתם של אלפונסו השמיני, מלך קסטיליה ואלינור מאנגליה, מלכת קסטיליה, ממנה נולדו לו 5 ילדים:
* לאונור (1199–1202)
* קונסטנסה (1200–1242)
* פרננדו השלישי, מלך קסטיליה (1201–1252)
* אלפונסו ממולינה (1202–1272)
* ברנגלה מלאון (1204–1237)

בנוסף, היו לאלפונסו כמה ילדים לא חוקיים מפילגשיו השונות.

## אילן יוחסין

## קישורים חיצוניים

* אלפונסו התשיעי, מלך לאון
* 
* 

קטגוריה:אצולה ספרדית
קטגוריה:מלכי לאון
קטגוריה:רקונקיסטה: אישים
קטגוריה:ילידי 1171
קטגוריה:נפטרים ב-1230
ספנדקס

[ממוזער|שחקנית [כדורעף אמריקאית לובשת בגדים עשויים ספנדקס]]
**ספנדקס** (באנגלית: **Spandex**), **לַיְקְרָה** (באנגלית: **Lycra**) או **אלסטיין** (באנגלית: **Elastane**) הוא בד סינתטי שידוע באלסטיות הרבה שלו. הוא חזק ועמיד יותר מאשר גומי טבעי. זהו קופולימר עשוי פוליאסטר ופוליאוריתן. הוא הומצא בשנת 1958 על ידי ג'וזף שיברס במעבדות דופונט בוויינסבורו שבווירג'יניה . כשהוצג לציבור לראשונה ב-1962, הוא חולל מהפכה בתעשיית הביגוד.

השם האנגלי המקורי "Spandex" הוא אנגרמה של המילה "Expands", שפירושה "מתרחב". זהו השם המועדף בצפון אמריקה; באירופה משמשות וריאציות של השם "Elastane": "élasthanne" בצרפת, "Elastan" בגרמניה, "elastano" בספרד, "elastam" באיטליה ו-"elastaan" בהולנד. לעומת זאת, בבריטניה, באירלנד, בפורטוגל, בברזיל, בארגנטינה, באוסטרליה, בניו זילנד ובישראל משמש השם לַיְקְרָה.

## ייצור
בשונה מסיבים סינתטיים רבים אחרים, ספנדקס אינו ניתן לעיבוד בהתכה, מכיוון שבהתכתו הפולימר מתפרק. סיבי ספנדקס מיוצרים באמצעות מספר טכנולוגיות טווייה. בדרך כלל, תמיסה מרוכזת של הפולימר נמשכת דרך פיות טווייה בטמפרטורות בהן הממס מתאדה. ספנדקס מורכב בעיקר מפוליאוריאה הנוצרת בתגובה בין דיאול לדיאיזוציאנט. קיימים שני סוגים של ספנדקס, המוגדרים על פי "מקרודיאולים". סוג אחד של מקרודיאולים הוא אוליגומר המיוצר מטטרה-הידרו פוראן (כלומר, פולי טטרה-הידרו פוראן). סוג אחר של דיאולים, הנקראים אסטר דיאולים, הם אוליגומרים הנוצרים מעיבוי של חומצה אדיפית וגליקולים. ספנדקס המיוצר מאסטר דיאולים עמיד יותר פוטוכימית ולמים עם כלור. כמעט תמיד, הדיאיזוציאנט הוא מתילן-ביס(פניל איזוציאנט). תגובת הקישור העיקרית היא יצירת אוריאה:

:ROH + OCNR' -> ROC(O)NHR

## היסטוריה
היסטוריה של ספנדקס מתחילה במחקר על פוליאוריתן בשנת 1937 באירופה, במעבדות המחקר של  אוטו באייר. בשנת 1939, פול שלאק הצליח לפתח פולימר בעל משקל מולקלורי גבוה, שאפשר ייצור סיבים בעלי יכולת התארכות גבוהה ותכונות אלסטיות. בשנת 1951, וו. בר. אנשדה השיג את סיב הוולקולן באמצעות תהליך הנקרא "טוויה רטובה". בשנת 1958, פותח בדופונט תהליך ה"טוויה יבשה" . הסיב האלסטומרי הראשון נרשם כפטנט בשנת 1958 תחת השם "סיב-K" ובהמשך שווק תחת המותג Lycra. השיווק החל בשנת 1962, בתחילה, כרכיב של גרביים רפואיות. בשנת 1964, מעצב אופנה איטלקי ידוע הציג בד ספנדקס לבגדי ים, ובכך סימן צעד חשוב קדימה בשימוש בבד סינתטי זה בעולם האופנה. 

טכנולוגיית ייצור הספנדקס של חברת דופונט נחשבת לבעלת ערך רב, עד כדי כך שבעבר אף הייתה מטרה לניסיון סחיטה. לפני כעשור, חמישה מעובדי חברת דופונט, כולם ממפעל לייצור ספנדקס ליקרה של החברה במרצדס, ארגנטינה, ניסו להונות את החברה. הם גנבו מסמכים המכילים מידע קנייני אודות הטכנולוגיה וניסו לסחוט מדופונט סכום של 10 מיליון דולר בתמורה להחזרתם. לאחר מרדף בינלאומי שכלל תחנות בוילמינגטון, דלאוור; מילאנו, איטליה; וז'נבה, שווייץ, ה-FBI והמשטרה השווייצרית ארגנו לבסוף מבצע עוקץ, במסגרתו הוצעה לסוחטים המחאה פיקטיבית בתמורה למסמכים. על אף שהמבצע השתבש, המשטרה השווייצרית הצליחה בסופו של דבר לעצור את הסוחטים בחניון בז'נבה.

## השפעה סביבתית
בעבר היה המיחזור של ספנדקס מאתגר, ואפילו תכולה של 5% ספנדקס בבד הפכה אותו לבלתי מתאים לרוב מכונות המיחזור המכניות. לאחרונה התגלה תהליך שעשוי לאפשר מיחזור בקנה מידה גדול של ספנדקס.
## קישורים חיצוניים


*"What's That Stuff: Spandex", Chemical and Engineering News


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בדים
שרלוט איאנה

**שרלוט איאנה** (באנגלית: **Charlotte Ayanna**; נולדה ב-25 בספטמבר 1976) היא שחקנית ודוגמנית אמריקאית.

## ביוגרפיה
נולדה בשם שרלוט לופז בסן חואן שבפוארטו ריקו ובגיל צעיר עברה עם משפחתה לורמונט שם התגוררו בעיירה דורסט (אנ'). הייתה לה ילדות בעייתית, בילתה שבע עשרה שנים בבתי אומנה לאחר שאימה, אמה, נשפטה כלא כשירה נפשית לטפל בילדיה. מאז היא הפכה לדוברת של ילדי אומנה. 

בסוף שנות התשעים, שינתה את שם משפחתה מ"לופז" ל-"איאנה" שפירושו "מבורכת" בשפת הצ'רוקי.  

## קריירה
ב-1993, כשהיא בת 16 נבחרה למיס הנוער של ורמונט (אנ') ולאחר מכן זכתה לחשיפה כשזכתה במקום הראשון בתחרות הארצית, מיס הנוער של ארצות הברית (אנ'). 

לאחר קריירת הדוגמנות שלה, היא עבדה עם הסופרת סוזן דוורקין כדי לכתוב את הספר האוטוביוגרפי, Lost in the System" (1996)", על חוויותיה כילדת אומנה וכמתמודדת וזוכה בתחרויות יופי.  

בשנת 1996 שיחקה בתפקידי אורח בסדרות "עולמה הסודי של אלכס" ו-"בוורלי הילס 90210".  בשנת 1997 גילמה את נינה בקומדיית הנעורים "מלחמת המינים".  

בשנת 1999 שיחקה איאנה בקומדיית הפשע "למות מצחוק" בתור אליזבת' פור. בהמשך השנה, הופיעה בוידאו קליפ לשיר "She's All I Ever Had" של הזמר ריקי מרטין. 

בשנת 2001, הופיעה בקומדיה הרומנטית "קייט ולאופולד", גילמה את אשתו של אית'ן הוק בסרט הפשע "יום אימונים מסוכן" שביים אנטואן פוקואה והופיעה בתפקיד הראשי לצד אדריאן ברודי בדרמת הפשע "אהבה בדרך הקשה", ועל תפקיד זה זכתה בפרס השחקנית הטובה ביותר בפסטיבל ואלנסיין הבינלאומי לסרטי פעולה והרפתקאות. 

בשנת 2002 גילמה את איימי בקומדיה השחורה "ימים מכורים" של הבמאי השוודי יונס אוקרלונד. 

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:מהגרים מפוארטו ריקו לארצות הברית
קטגוריה:זוכות מיס נוער ארצות הברית
קטגוריה:אמריקאיות שנולדו ב-1976
קטגוריה:אמריקאים שנולדו ב-1976